Tere! Sid Roth siin.
Tere tulemast minu maailma, kus kõik on loomulikult üleloomulik!
Helistasin intervjuu saamiseks mehele,
keda peetakse viimaseks elavaks ühenduseks
Azusa tänava ärkamisega.
Olin šokis, kui sain teada, et ta oli surnud sama päeva hommikul.
Samas Jumal oli käskinud mul teda intervjueerida!
Kuulete peagi selle mehe prohvetlikke sõnu lõpuaegade kohta,
otsekui ta oleks siiski siin.
Meil on ju siiski üleloomulikkuse saade!
Sid Roth on uurinud üle 40 aasta üleloomulikku maailma.
Liituge Sidiga vaatama saadet "See on üleloomulik!“
Püha Vaim - aitäh, aitäh, aitäh Su ligiolu eest siin paigas.
See saade on Sinu päralt, mistõttu võta lihtsalt üle.
Mu tänane külaline Jody Keck käis Iisraelis koos mehega,
keda teatakse kui viimast elavat lüli
Azusa tänava ärkamisega.
Nii kuulis ta Tommy Welcheli enda käest
kõiki neid samu lugusid, mida Tommy oli kuulnud.
Ta jagas isegi selliseid lugusid, mida polnud kunagi varem jaganud,
edastades ka prohvetlikke sõnu lõpuaegade kohta,
mille ta Iisraelis sai.
Ühtlasi kandis Tommy Azusa tänava võidmise üle Jodyle,
kes omakorda kannab seda üle teistele.
Jody räägi meile Azusa tänava ärkamisest.
See ärkamine kätkes endas erakordset Jumala liikumist,
mida pole siin maa peal peale nelipühapäeva nähtud.
See ärkamine algas 1906. aastal
ja tänasel päeval saab terve miljard inimest
leida oma juuri sellest ärkamisest.
William Seymour oli selle ärkamise eesotsas.
Ta oli kõigest 36-aastane ja endiste orjade poeg.
Ta kolis Los Angelesse ja jutlustas seal ühes koguduses.
Ta tahtis rääkida Püha Vaimuga ristimisest,
mille kaasnähtus on keeltes rääkimine,
kuid nad viskasid ta selle peale sealt kirikust välja.
Nii viis ta ärkamise endaga kaasa
ühte väikesesse majja Bonnie Brae tänaval.
Jumala vägi langes seal ja kogu lugu kasvas nii suureks,
et nad pidid kolima üle Azusa tänavale.
Tegi oli vana misjonimajaga, mis oli kord maha põlenud
ja seal nad alustasid.
Jumala vägi liikus võimsalt.
William Seymour istus puitkast peas
läks selleks siis 10 minutit või tund
ja inimesed lihtsalt ootasid ning palvetasid,
otsides Jumala palet.
Kui ta siis sealt kasti alt välja tuli,
sündisid kõige erakordsemad imed, mida eales nähtud.
Jumala ligiolu täitis selle vana misjonimaja
oma erakordse auga.
Rahvas rääkis, et seal oli ka erakordne udu,
mis ulatus vahel kaelani ja mis oli siis Jumala ligiolu ning au.
Imesid sündis nii et vähe polnud ja seda igal õhtul 3,5 aastat jutti.
Kuniks ühel päeval, kui Seymour võttis taas kasti peast.
Mis siis juhtus?
Nad ütlesid, et kui ta seda tegi, lakkas ka imede sündimine.
Nad ei kogenud enam Jumala au ja ligiolu selliselt kui varem
ja imed lakkasid samuti sündimast.
Rahvas käis seal küll mõnda aega edasi,
aga see polnud enam kunagi endine.
On spekuleeritud...
Rahva tähelepanu polnud sel puitkastil, mis tal peas oli,
kuid niipea, kui Seymour olla öelnud:
"Jumala au on siin olnud iga päev ja kõigil me teenistustel -
ma ei vaja seda kasti enam",
oli ka Püha Vaim astunud sealt välja,
katkestades viimase 100 aasta suurima Jumala liikumise.
Tean, et paljud pensionärid jagasid Tommyga neid lugusid.
Miks nad aga valisid just Tommy, jagades temaga kõike kogetut?
Tommy oli 17-aastane,
kui teda kaasati Pisgah-nimelisse kogukonda.
Sinna kuulusid paljud eakad,
kes olid saanud osa Azusa tänava ärkamisest.
Nad teadsid, et Jumal oli saatnud neile Tommy.
Sealt oli varemgi inimesi läbi käinud, kes tahtsid kuulda neid lugusid
ja nad jagasid neid ka vahel,
aga Jumal oli käskinud neil oodata ära õige inimene,
kellega neid lugusid jagada,
et tema omakorda saaks jagada neid maailmaga.
Ütlesid mulle, et Tommy ei jaganud neid lugusid aastaid.
Miks nii ja kaua ta ootas, et neist imedest rääkida?
Tommy nägi Jeesusest nägemuse,
kus Jeesus tuli ta juurde ja ütles: "Ole kannatlik ja sõnakuulelik."
Kõik need lood põlesid aastaid Tommy südames,
kuid samas kuulis ta pidevalt Jeesuse sõnu:
"Ole kannatlik ja sõnakuulelik."
Nii saabus Jumala täiuslik ajastus 40 aastat hiljem.
40 aastat?
40 aastat.
Tommy ei jaganud selle aja jooksul neid lugusid oma naisegagi mitte.
Ta ei jaganud neid kellegagi.
Ühel hommikul ärgates kuulis ta aga Püha Vaimu ütlevat:
"Täna on see päev."
Ta helistas oma pastorile ja ütles,
et Jumal on vabastanud teda jagama kõigist neist imedest.
Pastor küsis: "Tead sa ka, mis päev täna on?"
Tommy ei teadnud, mispeale pastor ütles:
"Täna, täpselt 100 aastat tagasi, sai Azusa tänava ärkamine alguse."
Sa läksid koos Tommyga Iisraeli, mis oli tema esimene reis sinna.
Ta nägi nägemusi
erinevates ajaloolistes paikades, kus Jeesus oli käinud.
Ma ei tea ühtki turismigruppi, kes oleks saanud selliseid ilmutusi,
nagu Tommy neis paigus sai.
Tommy lausa nägi neid sündmusi toimumas
ja sa panid need lood ka oma raamatusse kirja.
Jaga ehk meiega ühte tema nägemustest.
Jumal hakkas meie seal olles temaga üleloomulikult rääkima,
näidates talle erinevaid nägemusi.
Ühe neist nägi ta Jordani jõe ääres seistes.
Ta haaras mu käest kinni ja ütles: "Jody, ma näen palju kalu."
Jordani jões muidugi ongi palju kalu.
Ta nägi kõiki neid kalu ja ütles:
"Tuhanded neist tulevad jõest inimeste kujul välja.
Ärkamine tuleb Iisraeli."
Kuid see ei jää vaid Iisraeli,
vaid levib üle maailma suuremalt kui eales varem.
Mul on üks lemmikime, mille kohta olen varasemalt lugenud.
See puudutab üht väikest tüdrukut, kelle hambad olid väga kehvas seisus
ja need kukkusid seal teenistusel automaatselt ta suust välja.
Räägi sellest lähemalt.
Õde Lucille oli kõigest 18-aastane,
kui hakkas Azusa tänava teenistustel käima.
Tal oli võidmine palvetada inimeste eest,
kelle hambad olid kehvas seisus.
Nii tõid ühed vanemad oma väikese tütre ta juurde,
kellel oli tõsiseid probleeme hammastega
ja palusid, et Lucille palvetaks ta eest.
Lucille palus kellelgi tuua ühe tassi ja kui see toodi,
kummardus väike tüdruk tassi kohale
ja kõik ta hambad kukkusid sinna tassi.
Seejärel pani Lucille oma sõrme ühte tühja hamba pessa
ja sinna kasvas uus hammas asemele.
Seejärel liikus järgmisesse pessa ja toimus sama asi.
Ta ootas, kuni uus sirguv hammas ta sõrme üles lükkab.
Võttis see kõik aega, või toimus koheselt?
See toimus koheselt, vaid mõne minutiga
ja ta ootas seni, kuni need tagasi kasvasid.
Kuid see tüdruk sai endale täiesti uued hambad.
Mulle meeldib see rohkem, kui reklaamid,
mis lubavad sulle 1-päevaga suutäie uusi hambaid.
Mulle meeldib Jumal hambaarstina palju rohkem.
Üks ime, millest Tommy kunagi avalikult ei jaganud,
kuid mis nüüd on su raamatus, puudutab üht rasedat prostituuti.
Üks noor naine läks kord Azusa teenistusele.
Ta oli prostituut ja 8'ndat kuud rase,
kuid ta beebi oli ta üsas ära surnud.
Nii läks ta sinna teenistusele ja ütles: "Tahan, et mu laps elaks.
Olen kuulnud, et siin toimub palju imesid,
mistõttu palun eestpalvet, kuna tahan saada seda last."
Õde Lucille palvetas ka tema eest,
öeldes samas, et ehk on parem, kui laps ei jääks elama,
arvestades selle naise ametit.
Kuid see naine ütles, et ta ei taha olla prostituut
ja tahab seda last.
Õde Lucille pani oma käed ta peale ja beebi ärkas koheselt ellu
ja hakkas põtkima.
Lucille tundis seda vastu oma käsi.
See laps, poiss, sündis ja kasvas suureks,
saades evangelistiks,
kes juhtis üht suurimat ärkamist Los Angeleses
ja juhtis tuhandeid inimesi Jumala juurde.
Kõik see tuleb tagasi. Kõik need loovad imed jne.
Räägi sellest kõrvast, mis oli otsast hammustatud.
Kord läks üks naine sinna, kes oli osalenud kakluses.
Ta oli tabanud oma mehe teise naisega,
kellega ta asus kaklusse
ja see naine hammustas tal kõrva peast.
Nii läks ta koheselt Azusa tänavale.
Nad palvetasid ta kõrva eest.
Tõstes sideme kõrvale, vaatas sealt vastu toores liha.
Nad käskisid selle uuesti kinni katta ja palvetasid selle eest,
mispeale sinna kasvas täiesti uus ja terve kõrv.
Kõige võimsam sõna, mille Tommy Welchel sai,
puudutab maailma tulevikku.
See sõna tuli läbi prohvet Tommy Hicksi nägemuse,
mis puudutab just täpselt praegust aega ajaloos.
Oleme kohe tagasi.
Naaseme peagi saatesse...
Maailmas valitseb pidev üksteisega võrdlemine ja eristumine.
Päevast päeva on meil silme ees vaid oma kindel nägemus asjadest.
Piibel aga ütleb, et Messias eemaldas juute ja paganaid eraldava vaheseina,
et luua üks uus inimene ja uus inimkond, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme,
kuidas jõuda juutideni Jumala armastusega.
Üks uus inimkond avab ukse Jumala imedeks ja tunnustähtedeks
ja kõik näevad,
kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimkond on oluline, et tuua rahvahulki Jumala juurde.
Õpid mõistma Iisraeli ja Koguduse juudijuuri
ning kuidas kõik maailma rahvad saavad kogema õnnistusi,
mida pole kunagi kogetud kogu inimkonna ajaloos.
Ava meie koduleht ja saa teada,
kuidas üks uus inimene on võti Jumala suurimate õnnistusteni.
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN kristlik netivõrgustik on nähtav nii su nutiseadmetes kui Smart-TV's.
Piibli sõnum pole muutunud.
Samas me elame 21. sajandil
ja viis, kuidas õppida tundma Jumala imelisi teid, on muutunud.
ISN muudab me võitud saated millekski enamaks,
võimaldades sul vaadata, mida, millal ja kus iganes tahad.
ISN'i kaudu näed saateid 24/7 nii oma nutiseadmetes kui Smart-TV's.
Suurel hulgal saateid on leitavad ka me neti-arhiivist.
Ole valmis oma üleloomulikuks läbimurdeks,
kus ja millal iganes.
Lae tasuta ISN-äpp alla juba täna!
Naaseme saatesse...
Paljud me vaatajatest pole isegi kuulnud nime Tommy Hicks.
Kes ta siis oli?
Tommy Hicks oli suur evangelist, kes juhtis Argentiina ärkamist.
Ta läks 1950'ndatel Argentiinasse
ja maa diktaator Juan Perón oli ka seal.
Jumal tervendas ta täienisti läbi Tommy Hicksi.
Nii võimaldas Perón tal kasutada tervet suurt staadioni,
kust läks lahti ärkamine.
Tommy Hicks juhtis Argentiinas sadu tuhandeid inimesi Jumala juurde.
Tommy Hicks külastas kord Pisgah'i, kus Tommy Welchel elas
ja jutlustas seal mõned korrad.
Tommy oli kõigest 18-aastane,
kui ta Tommy Hicksi esimest korda kohtas.
Kui nad aga teist korda kohtusid, olid Tommy Hicksil talle sõnum.
Ta prohveteeris Tommy üle, öeldes:
"Jagan sulle nägemust lõpuaegadest, mille Jumal mulle andis,
aga tea, et sa saad olema osa sellest."
Tommyl oli piinlik seda kuulda, sest ta oli nii noor
ja mõtles, kes küll tema nende suurte juhtide kõrval on.
Kuid Tommy Hicks ütles: "Sa ei mõista.
Keegi meist ei ole enam sel ajal siin,
aga sa saad olema osa sellest, mida Jumal mulle näitas."
Ja siis jagas Tommy Hicks seda Jumalalt saadud nägemust.
See puudutas lõpuaja lõikust,
kus tundus nagu üks hiiglane tueb jõest välja.
Kuid selleks hiiglaseks oli Jumala rahvas,
kes üheskoos andsidki välja hiiglase mõõdu.
Samal ajal langevat Jumala tuli kui vedelal kujul taevast alla
ja kui inimesed sellest kinni haaravad,
võiab Jumal neid tegema seda, mida Ta ise teeb
ja nad panevad käsi haigete peale, kes saavad terveks.
Tommy Hicks ütles,
et inimesed üle maailma saavad kogema seda lõpuaja lõikust
ja see on midagi, mida me pole siiani näinud.
Azusa tänava sündmused kahvatuvad selle kõrval,
mida Jumal valmistub maa peal tegema.
Ühtlasi pole seal enam "suuri tähtsaid" ja "väikesi tähtsusetuid",
sest Jumal saab kasutama ka neid,
kes on olnud kui varjus ja kellest keegi midagi ei tea.
Kuid kes on aastaid ja aastaid töötanud Jumala heaks.
Jumal saab kasutama neid inimesi oma lõpuaja lõikuses,
mis saab olema suurem ja võimsam, kui mida siin maa peal eales nähtud.
Tagasi Tommy Welcheli juurde, kes prohveteeris ka sinu üle,
kandes sulle üle selle Azusa tänava võidmise.
Selle sama Jumala ligiolu,
mis hingas kõigi nende üle, kes käisid kord Azusa teenistustel.
Räägi meile sellest.
Tommy oli mitmeid kordi mu eest palvetanud.
Ka oli mul eesõigus reisida ja teenida koos temaga.
Kuniks saabus aeg, kus ta teadis, et on aeg anda teatepulk edasi.
Ta ütles, et Jumal on valinud mind kandma edasi neid lugusid
ja jätkama tema pärandit,
et inimesed võiks kogeda seda sama Jumala au,
mida Azusal käinud inimesed kogesid.
Ta ütles, et see pole juhus, et Jumal on meid kokku viinud.
Jumal tõesti viis meid kokku,
mispeale Tommy palvetas mu üle,
et Jumal kannaks mulle üle kõik selle, mida tema kandis,
et ma saaks omakorda anda seda edasi teistele.
Tahan, et palvetaksid inimeste üle just praegu.
Kuid loe veel enne seda üks mõte oma raamatust,
mis puudutab Frank Bartlemani.
- Muidugi.
Frank Bartleman oli samuti osa Azusa ärkamisest.
Ta juhtis 24/7 tegutsevaid palvegruppe juba 2-3 aastat enne ärkamise algust.
Ta oli väga sõnaosav mees,
mistõttu kui lugesin üht ta kirjapandud teksti
ühes Florida koguduses,
langes Jumala ligiolu ja au nii võimsalt inimeste üle,
et nad hakkasid värsima selle all.
Siin on see sama Frank Bartlemani tsitaat,
mida seal lugesin.
Enne veel, kui seda loed, said sa ka kolm tunnetusesõna.
Jaga neid palun kohe praegu.
Esimene asi, mida Jumal mulle näitas,
on üks väike laps, kelle Ta on tervendanud luupusest.
Jumal ütles:
"Ma tervendan just praegu ühe väikese lapse luupusest."
Keegi teine saab just praegu terveks borrelioosist.
Väga konkreetne - borrelioos.
Kolmandaks aga nägin ma naist, kes on pärit Indiast
ja kellele Jumal tahab midagi anda.
Jumal ise ja Jeesus on need, kes räägivad.
Ta ütleb teile täna, et olete valitud Tema poolt,
et elada Tema aus ja kanda seda edasi.
- Nüüd aga see tsitaat.
"Peale mõningast aega vaikset ootamist
langes tohutu rahu me kõigi üle.
Ja siis korraga, ilma vähimagi ettehoiatamiseta,
ilmutas Issand Jeesus end ise meile.
Ta tundus seisvat otse me lähedal,
nii et võinuksime sirutada käe ja puudutada Teda.
Kuid me ei julgenud liigutada.
Ma ei suutnud isegi vaadata Ta poole.
Tegelikult tundus see kõik nii...
Ta ligiolu oli reaalsem kui midagi muud.
Reaalsem, kui Tema nägemine või puudutamine loomulikul moel.
Unustasin isegi ära, et mul on silmad või kõrvad,
kuid mu vaim tundis Ta ära.
Taevast pärinev jumalik armastus täitis kogu mu hinge.
Põletav tuli läbistas mind.
Muide, kogu mu olemus tundus langevat Ta ette,
otsekui vaha tule ees.
Kaotasin igasuguse aja- või ruumitaju.
Olin vaid teadlik Tema imelisest ligiolust.
Ülistasin Ta jalge ees.
Tundsin, otsekui olnuksin muutumise mäel...
Uppusin täienisti Tema Vaimu."
Aamen.
Palveta palun ülekannete eest?
Isa Jumal, me tuleme Su palge ette.
Sa oled püha.
Palun, et iga inimene võiks võtta vastu selle ülekande.
Nõnda nagu Tommy andis selle üle mulle -
selle Azusa ärkamise tule.
Jumal, ma palun, et kannaksid selle üle ka teistele
ja nad sulaks su ees nagu vaha.
Jumal, me tahame põleda Sulle.
Las Su tuli ja au langeda Su rahva üle!
Kasuta ja läkita meid!
Ütleme: "Issand, siin me oleme."
Jumal, ma palun iga vaataja üle just praegu,
kandes neile üle selle Azusa ärkamise tule.
Palume seda Jeesuse võimsal ja vägeval nimel,
aamen.
Enne aga veel, kui lõpetame,
tahan, et paluksid minu järel ühe palve
ja mõtleksid seda kogu oma südamest.
Kallis Jumal,
olen patune.
Kuid ma usun, et Su veri
puhastab mind mu pattudest.
Ja nüüd, mil ma olen puhas,
siis Jeesus - tule mu ellu elama.
Ole mu Issand ja Päästja.
Aamen.
Saagu nii!
Sest Tema ise on meie rahu.
Kes on loonud nii juudi
kui pagana üheks.
Ta on lammutanud meid lahutava müüri.
Ta eesmärk oli luua iseendas...
Luua iseendas...
Ta eesmärk oli luua üks uus inimene.
Üks uus inimene
Palve mängib olulist rolli
saamaks osa Jumala õnnistustest ja tõotustest elus.
Igapäevaselt oma palvekeeles palumine
on nii oluline keset aegu, mille keskel elame.
Tutvustame teile Sid Roth'i uut äppi GODTALK.
Tänu sellele uuele palve-äpile
saad seada endale meeldetuletuse ajaks, mil soovid palvetada.
Anda aruandluse mõttes teistele teada, millal sa palvetad.
Kasutada meie ülemaailmse palvekogukonna hüvesid
jagades seal Jumalaga oma palvesoove.
Lisaks videoõpetus sellest, kuidas saada ristitud Püha Vaimuga
ja kuidas paluda igapäevaselt üleloomulikus palvekeeles,
mille Jumal on sulle andnud.
Saa osa ka meie saadete arhiivist ja ISN netivõrgustikust,
et ehitada üles oma usku uskumaks Jumalalt võimatut.
Tegu on tasuta äpiga,
mille saab alla laadida nii iPhone'i, iPad'i või Android'i seadmesse.
Lihtsalt otsi äppide alt üles "SID ROTH'S GODTALK"
Järgmises saates...
Tere! Mina olen T.J. Malcangi.
Vaevlesin kunagi ärevushäirete ja paanikahoogude käes.
Kuid kohtudes Jeesusega, sain sellest kõigest hoobilt vabaks.
Vaadake meid järgminegi kord, kus jagan teiega,
mida Jumal õpetas mulle tervenemise kohta.
Ühtlasi palvetan te eest, et saaksite vabaks
igasugusest depressioonist, rõhumisest, ärevusest ja hirmust.
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN kristliku netivõrgustiku kaudu näeb saateid 24/7.
Seda nii oma nutiseadmetes kui Smart-TV kaudu.
Mu trennid on kõike muud kui tavalised,
nii nagu ISN taskuhäälingudki.
Lae tasuta ISN äpp alla juba täna!
Tõlge: Anne-Ly Raukas